**מסלול לתעודת בגרות חברתית**

**שם הארגון/עמותה: אג'יק, מנהל חברה ונוער, עמל**

**שם המסלול: חיים משותפים בנגב – מפגש ופעולה משותפת של נוער יהודי-ערבי**

**משרד אחראי: משרד החינוך-מינהל חברה ונוער**

**אוכלוסיית יעד: י' - י''ב**

**תאור התוכנית:**

**התוכנית מפגישה בין בני נוער ערבים ויהודים על מנת ליצור הכרות הדדית בין שתי החברות, באופן ישיר ובלתי אמצעי. בדרך זו ילמדו הנערים והנערות להעריך את "האחר" ואת תרבותו, מתוך שאיפה להפחית סטריאוטיפים ודעות קדומות, לחזק יחסי אמון, לעודד שיתופי פעולה למען הנגב ולקדם את השאיפה להבניית אזרחות משותפת ושוויונית.**

**מטרות / יעדים:**

1. **הכרות מתמשכת, ישירה ובלתי אמצעית בין נוער ערבי ויהודי בנגב.**
2. **חקירת הזהות של בני הנוער והבנייתה דרך אינטראקציה עם ה"אחר".**
3. **הפחתה של סטריאוטיפים ודעות קדומות של כל קבוצה כלפי רעותה, וחיזוק יחסי האמון בין שתי הקבוצות.**
4. **העלאת המודעות של בני הנוער לסוגיות חברתיות-כלכליות ופוליטיות בנגב בפרט ובמדינה בכלל.**
5. **לתכנן ולבצע פרויקטים משותפים, לקידומו ולרווחתו של האזור ותושביו.**

**התוכנית תכלול:**

|  |  |  |
| --- | --- | --- |
| **שלבים** | **תוכנית ההכשרה** | **תוכנית המעורבות/העשייה** |
| **חשיפה**  שכבה י' | מפגשי גיבוש קבוצה  תיאום ציפיות  **סטריאוטיפים ודעות קדומות**  **מעגלי שייכות ומרכיבים בזהות:**   * הכרות בין-אישית * הכרות חברתית- תרבותית הדדית   **הנגב כמרחב משותף:**   * היכרות עם המרחב המשותף * ביקור הדדי בישובים   **עיבוד חד לאומי + עיבוד דו לאומי** | * בניית קבוצה * איתור צרכים בקהילה * בחירת תחום לביצוע התנדבות * כתיבת תכנית עבודה תלת-שנתית * השוואה עם קבוצה חד-לאומית מקבילה * תחילת התנדבות ע"פ תכנית * ביקורים הדדיים בבתי הספר ובמוסדות ציבוריים ברשויות (עיריות, בתי כנסת, מסגדים, מתנ"סים, מרכז מוסיקה וכו') כאשר הקבוצה המארחת מארגנת ומובילה את הסיורים. |
| **העמקה**  שכבה יא' | גיבוש ותאום צפיות לשלב העמקה  **מעגלי שייכות ומרכיבים בזהות:**   * השפה כמרכיב זהות מרכזי * אירוח הדדי בבתים   **הנגב כמרחב משותף:**   * סוגיות חברתיות מרכזיות בנגב * מרכז מול פריפריה   **עיבוד חד לאומי + עיבוד דו לאומי** | * אשרור תכנית עבודה לשנה נוכחית * התנדבות קהילתית על בסיס העמקה בתחום הנבחר:   + בחירת מיזמים   + רתימת דמויות מהקהילה לטובת מיזם * השוואה עם קבוצה חד-לאומית מקבילה * סיורים העוסקים בהתיישבות בנגב * משוב, מדידה והערכה של תכנית המעורבות הקהילתית * עדכון תכנית ע"פ הצורך |
| **התמחות**  שכבה יב' | גיבוש ותאום צפיות לשלב התמחות  למידה לקראת הדרכה בקהילה  כתיבת תכנית עבודה להדרכה  **עיבוד חד לאומי + עיבוד דו לאומי**  הערכה מעצבת ומסכמת  פרידה ומשוב | * אשרור תכנית עבודה לשנה נוכחית * הדרכה בקהילה – תחום נבחר * המשך + סיום התנדבות ע"פ תכנית * הפקת יום שיא ביישוב בתחום נבחר (יסודי/מתנ"ס/תיכון) * שילוב תלמידים משלבים קודמים (חשיפה / העמקה) * השתתפות דו-לאומית בימי שיא * הפצת הממצאים ביישוב * כתיבת יומן מסע אישי |

**תקציב/משאבים(כולל כח אדם):**

**פירוט עלויות לקבוצה - 30,460 ש"ח**

**סמלי מיתוג לתוכנית:**

**הפקת סטיקר מיוחד לחיים משותפים בנגב, חולצות וכובעים (לכל קבוצה דו לאומית ?), לוגו ייחודי לתכנית**

**אנשי קשר (כתובת לפניות):**

**ברמה מחוזית: עליזה גור, זהבה הראל**

**ברמה רשותית: מחלקת נוער רשותית, יחידת נוער רשותית, מנהלי בתי ספר תיכוניים**